tomron87/hebrew-wikipedia-sentences-corpus huggingface dataset:
כמו כן, לשיר "Viva Forever" צולם קליפ באנימציה מצוירת.
Spice הוא שמו של אלבום הבכורה של להקת הבנות ספייס גירלז, שיצא בשנת 1996. האלבום נמכר יותר בלמעלה מ-23 מיליון עותקים ברחבי העולם.
הלהקה הוציאה 4 סינגלים מתוכו, כאשר אחד מהם ("Mama / Who Do You Think You Are") היה סינגל A side.
האלבום יצא בשנת 1996 באירופה ובאסיה, ובשנת 1997 הגיע גם לארצות הברית.
האלבום זכה להצלחה גדולה, והסינגלים שיצאו ממנו כיכבו במקומות הראשונים של מצעדי המוזיקה במדינות רבות בעולם.
"Wannabe" (מאט רווב, הספייס גירלז, ריצ'רד סטאנרד) (2:52)
"Say You'll Be There" (ג'ון בי, אליוט קנדי, הספייס גירלז) (3:56)
"Love Thing" (אליוט קנדי, הספייס גירלז) (3:37)
"Last Time Lover" (הספייס גירלז, אנדי וואטקינס, קימ וילסון) (4:11)
"Mama" (מאט רווב, הספייס גירלז, ריצ'רד סטאנרד) (5:03)
"Who Do You Think You Are" (מאט רווב, הספייס גירלז, ריצ'רד סטאנרד) (4:04)
"Something Kinda Funny" (מאט רווב, אנדי וואטקינס, קימ וילסון) (4:02)
"Naked" (מאט רווב, אנדי וואטקינס, קימ וילסון) (4:26)
"If You Can't Dance" (ג'ימי קאסטור, הספייס גירלז, דייב סטוורט) (3:50)
הסינגל הראשון ששחררה הלהקה, והפך אותה לידועה בן לילה.
הסינגל נהפך ללהיט שהגיע למקומות הראשונים במצעדים ב-31 מדינות שונות, ומכר יותר מ-4.5 מיליון עותקים.
הסינגל הכיל בי-סייד, "Bumper to Bumper".
בפברואר 1997, זכה הסינגל בשיר הטוב ביותר לשנה, בטקס הפרסים - "Brit Awards".
הסינגל השני מתוך אלבום הבכורה של הספייס גירלז.
הסינגל היה במקום הראשון במצעדים של 52 מדינות שונות.
הוא נכנס למצעד של ארצות הברית, והגיע למקום החמישי, כאשר הספייס גירלז היו ללהקה האירופאית הראשונה שנכנסה לטופ עשר של המצעד האמריקאי.
הסינגל כלל בי-סייד, שנקרא "Take Me Home".
גם הסינגל הזה זכה בפרס בטקס הפרסים - "Brit Awards", וזכה להיות הקליפ הטוב ביותר לאותה שנה.
הסינגל השלישי מתוך אלבום הבכורה, שיצא ביחד עם הסינגל, והיה לסינגל השלישי שהצליח למכור יותר ממיליון עותקים ברחבי העולם.
הסינגל כלל בי-סייד, "One of These Girls".
זהו סינגל אי-סייד כפול, שהיה לסינגל הרביעי והאחרון שיצא מאלבום הבכורה של הספייס גירלס.
הסינגל זכה להצלחה, בדומה לשאר הסינגלים, וגם הוא הגיע לראש המצעדים האירופאיים.
לשיר "Who Do You Think You Are" צולם קליפ רגיל, כאשר לשיר "Mama" צולם קליפ בהופעה, כשזכרונות נוסטלגיים של כל אחת מבנות הלהקה עולים.
הבנות תרמו את כל רווחי הסינגל לבית מחסה.
לסינגל צורף שיר בי-סייד, שנקרא "Baby Come Round".
מדינה Spice מקום במצעד מכירות ארצות הברית #1 פלטינה 7x בריטניה #1 פלטינה 10x גרמניה #2 פלטינה אנגליה #1 פלטינה משולשת צרפת #1 פלטינה משולשת קנדה #1 אלבום יהלום אוסטרליה #1 פלטינה 6x ברזיל #1 פלטינה כפולה מקסיקו #1 אלבום יהלום אירופה #1 פלטינה 8x
ספלינטר סל היא סדרת משחקי וידאו פופולרית מסוג התגנבות בז'אנר משחקי הפעולה מבית היוצר של חברת Ubisoft הצרפתית, וכן סדרת רומנים שנכתבו על ידי סופרים שונים בעקבות המשחקים.
הסדרה כולה נמצאת תחת פיקוחו ותמיכתו של הסופר האמריקאי טום קלאנסי.
גיבור הסדרה הוא סאם פישר, סוכן חשאי של "הרמה השלישית" (Third Echelon), סוכנות-בת סודית של ה-NSA.
בדרך כלל, עלילת המשחקים סובבת סביב מאבק בקבוצות טרור המאיימות על העולם עם נשק להשמדה המונית או בפוליטיקה מושחתת שתוביל למלחמה לא רצויה.
בסדרה יצאו עד עתה 7 משחקים.
הספלינטר סל הוא סוכן של הרמה השלישית של ה-NSA, מצויד בטכנולוגיה המתקדמת ביותר בתחום הצבאי והמודיעין, שנשלח למקומות ברחבי העולם יחד עם צוות תמיכה מרחוק.
ספלינטר סל מיישם את ה"חירות החמישית": החופש לבצע כל שנדרש כדי לשמר את הביטחון הלאומי והשקט בארצות הברית - כלומר להגן על שאר החירויות.
העיקרון המנחה מאחורי יצירת תאים אלו, הוא אפשרות ל"הכחשה מוחלטת": אם הסוכן הבודד בשטח נתפס או נהרג, ממשלת ארצות הברית תוכל להכחיש כל קשר אליו ואל פעולותיו.
הספלינטר סל הראשון בעולם הוא סאם פישר, אך קיימים לפחות עוד שישה תאים בתוך הרמה השלישית.
במשחק השישי בסדרה אנו מגלים כי בעקבות אירועי המשחק החמישי סוכנות 'הרמה השלישית' נסגרת ובמקומה מוקמת סוכנות 'הרמה הרביעית', הפעם, בפיקודו של סאם פישר.
לסם תנועות אקרובטיות רבות, למשל סם יכול להיתלות על חבלים ועל צינורות,
לבצע קפיצת פיצול שבה הוא עומד באוויר בין שני קירות, כמו כן הוא יכול לטפס, לקפוץ, לבצע סנפלינג וללכת בין קירות צרים.
סאם פישר - סמואל ליאו פישר הוא הגיבור של המשחק והעלילה מתרכזת סביבו.
בשנות התשעים התגייס לצי האמריקני והתנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד.
פישר שירת במספר תפקידי פיקוד בצוותי הקומנדו הימי ושירת במזרח גרמניה ובאפגניסטן ולחם במלחמת המפרץ.
לאחר מכן פרש מן השירות והתגייס לשורות ה-NSA ומאוחר יותר נלקח על ידי אירווינג לאמברט לתפקד כספלינטר סל ב"רמה השלישית".
זריז ומומחה להתגנבות ולקרב מגע.
מתגורר בעיירה טאווסון שבמרילנד, ארצות הברית ונשוי לריגן בורנס שאיתה ילד את שרה פישר ב-16 ביוני 1985 ולאחר מכן מתה ממחלת הסרטן.
בשנת 2008 שרה נהרגה על ידי נהג שיכור (במשחק האחרון מתגלה שהיא בחיים) וכך סאם נשאר לבד בלי משפחה דבר שגרם לחייו להתדרדר במשחק הרביעי.
סאם הוא בחור מלא בהומור המתבטא בעיקר בשיחותיו עם לאמברט ובתחקורים המשעשעים-משהו שלו.
סאם פישר מדובב על ידי השחקן מייקל איירונסייד.
קולונל אירווינג לאמברט - נולד ב-4 בספטמבר 1961 בבאטקייב שבצפון קרוליינה, ארצות הברית.
לאמברט הוא המנהל המבצעי של "הרמה השלישית" ובקשר ישיר עם סאם במשך כל משימה.
ב-31 במאי 1991 נישא לאשתו, אופליה, העובדת כמורה בבית ספר יסודי.
אנה גרימסדוט'יר - מכונה בקצרה "גרים".
אנה היא מהנדסת מחשבים ומודיעין אותות.
היא נולדה ב-14 במרץ 1974 בבוסטון שבמסצ'וסטס, ארצות הברית.
דור שני בארצות הברית כאשר משפחתה במקור הגיעה מצפון איסלנד.
באמצע שנות ה-90 הועפה אנה מהתיכון והתחילה לעבוד כמתכנתת של הצי האמריקני, משם הצטרפה ל-NSA בסוף שנות ה-90 והגיעה אט אט לתפקיד מרכזי ביותר בסוכנות.
מפקדת על מספר מתכנתים שמביאים לסם מידע טכני ומוצפן ואף לפעמים קריטי בנוגע למשימותיו.
וויליאם רידינג - נולד ב-21 במרץ 1969 בסן דייגו שבקליפורניה, ארצות הברית.
רידינג הוא בחור רגוע ושליו המתגאה ביכולת התכנון והדייקנות שלו.
מומחה לציוד אלקטרוני וכלי נשק.
דאגלס שאטלנד - 18 באפריל 1959 בבוון, באיווה, ארצות הברית - יולי 2007. דאגלס שאטלנד הוא המנהל הראשי והמקים של חברת "Displace International" - חברת אבטחה.
במשחק השני בסדרה הוא עבד בשגרירות בדילי, מזרח טימור.
התגייס לצבא והיה המפקד של סאם בהיותו באריות הים שם התיידד עמו.
במשימה החמישית של Tom Clancy's Splinter Cell: Pandora Tomorrow שאטלנד וסאם מבצעים מבצע משותף שבסופו הוא וחוליית צלפים מצילים את סאם ממצב מסוכן.
במשחק השלישי, לעומת זאת, שטלנד הופך ל"איש הרע" במשחק.
הוא משלם להוגו לסרדה כדי שהוא ואנשיו יחטפו את ברוס מורגנהולט, טכנאי מחשבים מומחה.
כל זאת כדי להשתמש באלגוריתם מסוכן שגורם להפסקת חשמל ענק בניו יורק ומשגר טיל מבסיס בקוריאה הצפונית שמשמיד את ספינת הדגל של הצי האמריקני - ה-USS Clarence E.
Walsh ובכך גורם למלחמה בין הדרום לצפון של קוריאה.
שאטלנד נורה (או נדקר למוות) על ידי סאם פישר במשימה התשיעית ("BathHouse").
דייוויד באוואר - נשיא ארצות הברית באותה תקופה.
נראה לראשונה במשחק הראשון בזמן שידורי החדשות בנוגע ל"משבר המידע הגרוזיני".
במשחק השני הוא נראה בחדשות כאשר הוא מגן על ארצות הברית בנוגע לפלישה לאינדונזיה ולבסוף נראה הנשיא משוחח עם לאמברט על הפעולות בנוגע ל-I-SDF.
הוא מופיע כאישיות שמעדיפה תהליכים מדיניים-פוליטיים מאשר תהליכים צבאיים (שזה בניגוד למשחק הראשון בו הוא רצה תקיפה מיידית על גאורגיה).
פראנסיס כהן - סוכנת השטח של "הרמה השלישית".
הופיעה בשני המשחקים הראשונים אך מוזכרת גם בשלישי.
המחליפה של ורנון ווילקס הבן שנהרג במשימה השישית של המשחק הראשון.
כהן נולדה ב-28 באפריל 1976 במרילנד, ארצות הברית.
היא המתדרכת של סאם ברוב משימותיו כאשר היא מופיעה בתחילת משימה ובסופה.
Spiraeoideae הייתה תת-משפחה קטנה בתוך משפחת הורדיים; מכיוון שהקבוצה היא פאראפילטית, שיטת המיון העדכנית אינה מכירה בה כיום.
הקבוצה כוללת בעיקר צמחים עשבוניים בעלי פריחה קטנה ומקובצת.
כאשר השחלה מופרית, הפריחה הופכת למקבצי פירות קטנים סביב הגבעול.
המין המוכר ביותר בתת-משפחה זו הוא הספיראה, שמשמשת כצמח נוי.
קיימים מינים נוספים בעלי שימוש ברפואה משלימה, כגון ה-Aruncus (זקן תיש, בתרגום מהכינוי האנגלי Goat's Beard) המשמש להרגעת עקיצות דבורים.
השם אספירין נגזר משמה של הספיראה.
אחד מהצמחים המכילים את החומצה הסליצילית, החומר הפעיל באספירין, (המופק גם מקליפת ערבה) הוא העוקצנית (Filipendula ulmaria, או בשמה הנפוץ Meadowsweet).
בעבר היא סווגה תחת הסוג ספיראה, ותויגה כ-Spirea ulmaria.
Spirits Dancing in the Flesh הוא אלבום אולפן ה-16 של להקת סנטנה.
האלבום יצא בעקבות האלבום "", שציין 20 שנה ללהקה.
באלבום זה הופיעו גרסאות כיסוי לשירים של ג'ימי הנדריקס, באבאטונדה אולטונג'י, והאחים אייזלי.
באלבום זה נגנה הלהקה בסגנון הארד רוק, אלבום זה הגיע למקום ה-85 במצעד הבילבורד 200 של שנת 1990.
קרלוס סנטנה - גיטרה, תוף מרים, כלי הקשה, ושירה
ארמנדו פראזה - תופי בונגו, ותופי קונגה
תומפסון - אורגן האמונד, וקלידים
ריס וואלפרדו - תופים וטימבלס
Spitting Image (כפל משמעות של דמות לירוק עליה ודומה כשתי טיפות רוק) היא סדרת טלוויזיה סאטירית בריטית ששודרה במקור בשנים 1984–1996 בהפקת חברת ITV.
הדמויות בסדרה היו כולן בובות עשויות לטקס מוקצף, בדמויות קריקטוריות של פוליטיקאים בריטים ובינלאומיים, עם דיבוב וחיקויים של שחקנים.
הטקסטים היו שנונים וחריפים במיוחד ותקפו את הפוליטיקאים באופן חסר תקדים, תוך העמדתם בסיטואציות גרוטסקיות.
התוכניות הישראליות "החרצופים" ו"בובה של לילה" והתוכניות "Le Bébête Show" הצרפתית ומאחורי הפרגוד (Waraa el Setara) בשפה הערבית הופקו כגרסאות לתוכנית הבריטית המקורית.
הבובות מהתוכנית השתתפו בקליפ שירה של להקת ג'נסיס "Land of Confusion".
בשנים 1985–1992 הייתה התוכנית מועמדת לעשרה פרסי BAFTA וזכתה באחד (על עריכה) ב-1989. ב-3 באוקטובר 2020 חודשה התוכנית ועלתה לשידור בשירות הצפייה הישירה BritBox.
התוכנית נחשבת לאחת התוכניות המשפיעות ביותר בטלוויזיה הבריטית, באמצעות השימוש החלוצי בבובות הצליחה התוכנית להגחיך את הפוליטיקאים ולהעמיד אותם במצבים שלא ייתכנו בכל דרך אחרת, ולהלך על הקו הדק שבין סאטירה נשכנית לבין העלבת עובדי ציבור.
בכל התקופה בה שודרה התוכנית נשלטה הממלכה המאוחדת על ידי המפלגה השמרנית, לרוב תחת ממשלה הנוקשה של מרגרט תאצ'ר.
עלייתו של ג'ון מייג'ור האפור (שאף הוצג בתוכנית כדמות אפורה, פשוטו כמשמעו) סימנה את תחילת דעיכת הסאטירה ועליית הלייבור בראשות טוני בלייר, שסימל תקווה חדשה, הביא את התוכנית הסאטירית לסיומה.
עם זאת, גם אופוזיציית הלייבור ספגה ביקורת נשכנית בתוכנית, כמו גם פוליטיקאים זרים.
החצים המחודדים ביותר הופנו כלפי דיקטטורות וכלפי משטר האפרטהייד של דרום אפריקה, ששינה פניו במהלך שנות השידור (אחד השירים המפורסמים מן התוכנית הוא "I've Never Met a Nice South African" מהעונה השנייה).
מועמדת נוספת לחיצי ביקורת הייתה מדיניות ארצות הברית בשלהי המלחמה הקרה, שכללה את תוכנית "מלחמת הכוכבים" של רונלד רייגן, שהוצגה כמיליטריזם מטורף.
ככלל, הוצגו נשיאי ארצות הברית בתוכנית כחסרי מוח.
בנוסף לסאטירה מבוססת ופוליטית, הכילה התוכנית גם מידה גדושה של נונסנס ובדיחות פנימיות חסרות פשר, כגון חיבתו של קן ליווינגסטון לנחשים, מבטאו הטקסני של האפיפיור או כבשים שהופיעו במערכונים מדי פעם.
לדמויות מסוימות הדביקו יוצרי התוכנית מאפיינים מומצאים, שהצליחו ליצור תדמית ציבורית, ללא כל בסיס מציאותי פרט לתוכנית.
אחד ממאפייני התוכנית היה השירים הסאטיריים שבוצעו במסגרתה.
אחד מהם "The Chicken Song" (שיר התרנגולת) שהה שלושה שבועות בראש מצעד הסינגלים הבריטי בשנת 1986.
מלבד הפוליטיקאים הייתה משפחת המלוכה הבריטית שק החבטות העיקרי של התוכנית, שתקפה אותה באופן חסר תקדים.
המלכה אליזבת צוירה כטרחנית כפייתית הנוטה לשיר את ההמנון בגוף ראשון, בעלה הנסיך פיליפ עוצב כקצר-רוח וחם מזג הנאלץ לסבול את שגעונותיה של המלכה (כולל שירת ההמנון בכל ערב בהצדעה).
הנסיך צ'ארלס עוצב כשוטה נרפה, ואשתו הנסיכה דיאנה כתאוות פרסום המוציאה הון על פרטי לבוש, הבזה לבעלה ומתעללת בו.
הנסיך ויליאם הצעיר תואר כעולל מרושע ומתוחכם, הזומם לרצוח את אחיו התינוק הנסיך הארי וחכם בהרבה מהוריו.
המלכה האם עוצבה כזקנה סנילית האוחזת בידה תמיד בקבוק ג'ין, הנסיך אנדרו עוצב כרודף שמלות, והתוכנית מיצבה אותו כ"אנדי המיוחם", דימוי שדבק בו.
מרגרט תאצ'ר, ראש ממשלת בריטניה, תוארה כאשת מדנים אגרסיבית וסמכותית.
נורמן טביט, שר מן המפלגה השמרנית, הוצג כגלוח ראש.
ג'פרי האו, "האיש השפוי" של המפלגה השמרנית, הוצג כמשעמם ונוטה לדבר עם כבשה.
הצגה זו הייתה חלק ביצירת דמותו של דן מרידור ב"חרצופים", אך שם הוא בעליה של חתולה בשם מיצי.
מייקל הזלטיין, "האיש המטורף" של המפלגה, הפך יותר ויותר מטורף מעונה לעונה.
אדווינה קרי, שרת הבריאות שהייתה אחראית על התפרצות סלמונלה בביצים, תוארה כערפדית.
שר התעסוקה, טום קינג, הוצג כ"איש הבלתי-נראה" בקטע מוזיקלי, תיאור שהשפיע על תיאור דמותו המתפוגגת של דן מרידור בתוכנית "החרצופים".
ניל קינוק, יו"ר מפלגת הלייבור פטפטן ולשי בעל מבטא חזק
קן ליווינגסטון, נציג השמאל הקיצוני, אוהד נחשים
רוי התרסליי, חבר הפרלמנט מן הלייבור, שסבל מפגם-דיבור, עוצב כדמות היורקת עם כל מילה והיה אחת מהדמויות האהובות ביותר בתוכנית.
טוני בלייר, הופיע לראשונה ב-1994 ודמותו עוצבה כתלמיד בית ספר ציבורי הלובש מכנסיים קצרים, אפודה וכובע.
לאחר שנבחר, הלך החיוך שעל פניו וגדל.
רונלד רייגן, נשיא ארצות הברית, חסר מוח (מאחר שמוחו נמלט מראשו) חובב נשק גרעיני שהוחלף בג'ורג' בוש
ננסי רייגן, רעיית הנשיא כיכבה במערכונים ובדיחות-חוזרות על ניתוחים פלסטיים.
קספר ויינברגר, מזכיר ההגנה של ארצות הברית, אימפריאליסט חסר מעצורים
סילבסטר סטאלון וטד קנדי כמועמדים לנשיאות ארצות הברית
"כוכבים" נוספים היו רוברט מוגאבה, פיטר וילם בותה, מיכאיל גורבצ'וב (עם כתם לידה על מצחו מעוצב כפטיש ומגל), מועמר קדאפי, בנזיר בוטו, האייתוללה ח'ומייני, פרנסואה מיטראן (חובש ברט ובעל ריח-פה מסריח משום), אדולף היטלר (שחי בעילום שם בבית ברחוב דאונינג 9), אימלדה מרקוס בעלת אלפי הנעליים וסדאם חוסיין.
רוסים, ככלל, נראו כולם כמו ליאוניד ברז'נייב, אמרו "דה" ודיברו על תפוחי אדמה.
שידורי "הטלוויזיה הרוסית" הצטיינו בפעלולים מגושמים במיוחד.
דמותו של האפיפיור יוחנן פאולוס השני עוצבה כרוקר וישו כהיפי.
כן הופיעו מספר פעמים הדמות ספוק מ"מסע בין כוכבים", אילי העיתונות רופרט מרדוק ורוברט מקסוול והזמר סטינג ששר את השיר "Every Bomb You Make" (כל פצצה שאתה מייצר) לפי לחן "Every Breath You Take".
כן הופיעו דמויותיהם של מיק ג'אגר וקית' ריצ'רדס, רינגו סטאר ופול מקרטני, פיל קולינס, מדונה, מייקל ג'קסון (שגוון עורו הלך והבהיר), לוצ'יאנו פאבארוטי, שעוצב כענק האוכל כל דבר, ג'ון גילגוד ולורנס אוליבייה.
ראש ממשלת ישראל יצחק שמיר הוצג כשהוא מתבלבל בין פשעיה של ישראל לאלו של דרום-אפריקה בימי האפרטהייד.
בסדרה המחודשת, מופיעים ראש הממשלה בוריס ג'ונסון, דונלד טראמפ, ולדימיר פוטין ודמויות מוכרות אחרות.
פריטי פאטל מופיעה כערפדה סאדו-מזוכיסטית, מייקל גוב כטורי טיפוסי וחלקלק שלחייו הם שק אשכים, דומיניק ראב הוא שוטה אוויל, דומיניק קמינגס הוא חייזר טורף-תינוקות המתחזה לאנושי, וקיר סטארמר הוא גיבור-על כושל בשם "איש השועל" הרגיש ל"קורבינייט".
ראש ממשלת ישראל בנימין נתניהו הוצג כמתמודד על תואר אלוף העולם ב"להיות ממזר" וכאחראי לרצח עם והרג נשים, ילדים ועיתונאים.
Splash screen היא תמונה ו/או כיתוב המוצגים במהלך טעינת תוכנית או משחק מחשב.
המונח יכול לתאר גם דף קדמי באתר ברשת.
Splash screen יכול לכסות את כל המסך, או רק לתפוס שטח קטן יותר במרכז המסך (בדרך כלל בצורה מלבנית).
במערכות הפעלה ה-Splash screen מכסה בדרך-כלל את כל המסך אף אם הלוגו עצמו נראה רק במרכז המסך.
מטרת ה-Splash screen ביישומים כבדים היא ליידע את המשתמש כי הם נטענים ושהם לא "נתקעו", וכן לידע אותו אודות קצב הטעינה.
במהלך הטעינה מופיע באר התקדמות, המתקדם כפי התקדמות הטעינה.
ה-Splash screen נעלם עם פתיחת חלון היישום המרכזי
Splash screen קיים במקרים רבים מתוך מטרה להעלות את רמת המראה והתחושה של יישום או אתר רשת, ולכן הם מושקעים יחסית מבחינה גרפית.
מאותה סיבה לפעמים קיימים ב-Splash screen צלילים, אנימציות, וכדומה.
ברשת, Splash screen (נקרא גם splash page) הוא דף של אתר המופיע עם הכניסה אליו, ופועל כדף קדמי לדף הבית.
בוני אתרים יכולים להשתמש ב-Splash screen באתר רשת למטרות הבאות:
להפניית המשתמש לאתר המותאם לשפתו.
להפניית משתמשים בעלי רוחב פס נמוך לאתר מותאם.
להפניית נכים לאתר נגיש יותר.
להגבלת הגישה לתכנים בעייתיים (כדוגמת, הימורים, אלכוהול, וכדומה)
בשל כך ש-Splash screen מגדיל לפעמים את זמן ההמתנה לתוכנה הרצויה, הדבר גורם לחוסר נוחות.
באתרי רשת הדבר עלול להפוך למטרד ממשי לבעלי חיבור אינטרנט איטי.
במידה והמשתמש משבית תצוגת "תוכן עשיר", כדוגמת תמונות, פלאש, ו-Shockwave Flash, ה-Splash screen עלול שלא להיטען כלל.
Splash screen שנוצר באמצעות פלאש לעיתים מנועי חיפוש אינם יכולים לגשת אליו.
Splash screen יכולים להיווצר גם באמצעות HTML ו-CSS, אם ה-Splash screen הוא לא למטרת טעינת תוכנית אלא למטרות אחרות.
לשפת התכנות Java יש מחלקה מיוחדת ליצירת Splash screen, הנקראת java.awt.SplashScreen, ומטפלת בפונקציות של Splash screen תקני, כלומר הצגת תמונות במרכז המסך, והיעלמותן כשהחלון הראשי של התוכנה נפתח.
Spirit of Eden (בעברית: רוח גן עדן) הוא האלבום הרביעי של הלהקה הבריטית Talk Talk.
הוא יצא לאור בשנת 1988. הביקורות בעת יציאת האלבום היו מעורבות והמכירות היו מועטות יחסית, אבל ככל שעבר הזמן האלבום קיבל מעמד משפיע ביותר וכיום נחשב לאחד מהאלבומים שהניחו את היסודות לפוסט רוק, סוג מוזיקה שהתפתח בשנות התשעים בבריטניה ובארצות הברית.
מספר של ביקורות הכתירו את האלבום הזה באופן רטרוספקטיבי כאחד האלבומים הטובים ביותר של שנות השמונים.
השירים נכתבו על ידי מארק הוליס וטים פריס גרין, ובוצעו על ידי מספר מוזיקאי אולפן שניגנו בכלים שונים.
האלבום התפתח כתוצאה מאלתורים ארוכים באולפני אסקס שבלונדון, בין השנים 1987 ל-1988: לעיתים קרובות הלהקה עבדה בחשכה והקליטה שעות רבות של אלתורים.
אותם אלתורים נערכו רבות, ואז סודרו מחדש כדי להרכיב את ששת קטעי האלבום בעזרת ציוד דיגיטלי.
התוצאה הסופית היא שילוב של רוק, ג'אז, מוזיקה קלאסית ואמביינט.
האלבום שוחרר דרך הלייבל EMI.
בשנת 2008, כתב אלן מקגי מעיתון הגארדיאן הבריטי: "ספיריט אוף אידן לא התיישן; זה מדהים כמה עכשווי הוא נשמע, מקדים את הפוסט רוק, The Verve ורדיוהד.
זה הצליל של אמן שניתנים לו המפתחות לממלכה והוא חוזר עם אמנות."
ביקורות רואות לעיתים קרובות את ההבדל הגדול בין האלבום הזה לבין יצירתה המוקדמת של טוק טוק.
ביחסית לאלבום הקודם, The Colour of Spring, מכירות האלבום היו נמוכות.
בזמן שבשחרור האלבום הביקורות נטו להיות מעורבות עד נמוכות, הוכר מאוחר יותר כהשפעה על התפתחות מספר של ז'אנרים ומוזיקאים מתחום הרוק האלטרנטיבי.
טוק טוק, בהנהגת הזמר מארק הוליס, הוקמה בשנת 1981 בבריטניה.
כבר מההתחלה אמר הוליס שהשפעותיו כוללות מוזיקאי ג'אז ומוזיקה קלאסית - מיילס דייוויס, ג'ון קולטריין, בלה בארטוק וקלוד דביסי.
למרות זאת, שני אלבומי הלהקה הראשונים - The Party's Over ו־It's My Life - לא הראו את ההשפעות האלו באופן בולט; מבקרים השוו אותם ללהקות גל חדש כמו דוראן דוראן.
הוליס טען מאוחר יותר שהשתמשו בסינתסייזרים בתחילת דרכם בעיקר בגלל בעיות תקציביות.
אף על פי שהביקורות לא אהדו את היצירה המוקדמת של טוק טוק, שני האלבומים הראשונים היו מוצלחים מסחרית מאוד בארצות אירופה.
הצלחה זו העניקה לטוק טוק את התקציב שהיו צריכים על מנת לשכור נגני כלים אקוסטיים, כפי שעשו באלבום The Colour of Spring.
הלהקה לא הייתה צריכה להסתמך עוד על סינתסייזרים.
במקום זה, מוזיקאים אורחים אלתרו עם כליהם למשך שעות רבות, ואז הוליס והמפיק טים פריס גרין ערכו את ההקלטות על מנת לקבל את התוצאה שרצו.
מספר הנגנים שהופיעו ב-The Colour of Spring הוא שישה-עשר, והוא היה לאלבום המצליח ביותר שלהם, עם מכירות של מעל לשני מיליון עותקים וסיבוב הופעות עולמי בשביל לקדם אותו.
באותו הזמן, שירים מינימליסטיים כמו "April 5th" ו-"Chameleon Days" מהאלבום, והבי-סייד "It's Getting Late in the Evening" רמזו על הכיוון הבא שאליו טוק טוק התקרבו.
כתוצאה מההצלחה המאסיבית של The Colour of Spring, חברת EMI נתנה לטוק טוק תקציב וזמן בלתי מוגבלים להשלמת האלבום הבא שלהם, Spirit of Eden.
לטוק טוק הייתה שליטה מוחלטת כעת על תהליך הקלטה; מנהלם ונציגי חברת EMI לא הורשו להיכנס לאולפן במהלך ההקלטות.
ההקלטות לאלבום החלו בשנת 1987 באולפני אסקס בלונדון, וארכו כשנה.
טכנאי ההקלטה פיל בראון אמר שהאלבום, כמו האלבום שבא אחריו, הוקלט "במקרה, מתאונה, וכתוצאה משעות של ניסיון כל אפשרות אוברדאבינג אפשרית."
בתחילת מרץ 1988, הלהקה סיימה להקליט את האלבום ושלחה קלטת למנהלי חברת EMI.
אחרי ההאזנה, נציגי החברה הטילו בספק את ההצלחה המסחרית הצפויה לאלבום.
הם ביקשו מהוליס להקליט מחדש ולהחליף חומרים, אבל הוא סירב לעשות כך.
סרטי ההקלטה נשלחו מאוחר יותר באותו החודש, וחברת התקליטים נאלצה להודות שהאלבום הושלם בסיפוק מצד האמנים.
למרות כך, EMI הציעה להאריך את החוזה עם טוק טוק.
הלהקה, מצדה, הביעה רצון להתנתק מהחוזה הקיים.
על פי מנהלם, הלהקה חששה ש"לא יהיה תקציב לאלבום הבא." הלהקה ו־EMI הלכו לבית המשפט על מנת להסדיר את העניין הזה.
הבעיה המשפטית שדנו בה הייתה האם EMI יידעה את הלהקה בדבר הארכת החוזה.
על פי ההסכם, החברה הייתה אמורה לשלוח הודעה כשלושה חודשים לאחר סיום הקלטות האלבום.
לדבר הלהקה, הם שלחו את ההודעה מאוחר מדי מכיוון ששלושת החודשים נספרו מבחינתם החל מסיום הקלטות האלבום.
EMI, מצדם, טענו שתקופת שלושת החודשים אמורה להתחיל מהרגע שבו הם מרוצים מההקלטות.
תחילה, EMI יצאו זכאים במשפט אך החלטה זו בוטלה וטוק טוק השתחררו מהחוזה.
מאוחר יותר, הם חתמו בחברת פולידור.
האופי הקודר והנסיוני של Spirit of Eden הפך את האלבום לקשה לקידום; אחת הביקורות אמרה כי "זהו אחד האלבומים שגורמים לאנשי שיווק להתאבד." טוני וודסוורת', אחראי מכירות ב־EMI, אמר ש"טוק טוק הם לא השילוב הרגיל שלכם והם דורשים שיווק מתאים.
הם לא כאלה קשים באותה מידה שהם לא צפויים.
רק צריך למצוא כמה שיותר דרכים לחשוף את המוזיקה הזו." בכתבת השוואה של יצירות מופת משנות השמונים שהתפרסמה בהגרדיאן, ג'ון רובינסון אומר שהאלבום, כמו האלבום Brilliant Trees של דייוויד סילביאן, הוא "מנצח, אבל לא ניתן לשיווק בכלל."
למרות כוונותיה של הלהקה לא לשחרר אף סינגל, EMI שחררו גרסה מקוצרת של השיר "I Believe in You" בספטמבר 1988. הסינגל לא הצליח מסחרית.
בוים לו גם קליפ, שבו יושב הוליס ומנגן בגיטרה ושר את המילים.
מאוחר יותר, הוליס התחרט על שיתוף הפעולה עם זה וקרא לקליפ "טעות עצומה".
הלהקה גם לא יצאה לסיבוב הופעות, בטענה שלא ניתן לשחזר את השירים מהאלבום כפי שהם אמורים להיות.
בעקבות החלטה זו, טוק טוק לא יצאו להופיע יותר לעולם.
בסופו של דבר, האלבום שוחרר בשנת 1988 בכל העולם.
הוא זכה רק למעט מההצלחה המסחרית המסחררת של Colour of Spring.
האלבום הוצא מחדש ברימאסטר דיגיטלי בשנת 1997, ובמארז מיוחד בשנת 2003.
אף על פי שהאלבום מכיל אווירה שלווה, גראהם סוטון מבארק פסיכוזיס אומר ש:"רעש זה חשוב.
אני אף פעם לא יכולתי להבין אנשים שהכרתי ואהבו את טוק טוק וראו אותם כ'משהו נחמד להירגע איתו' בזמן שאני נהניתי מהעומס ומהשינויים בדינמיקה."
המילים באלבום מתפרשות כדתיות ורוחניות.
אף על פי שהוליס מכיר בכך, הוא אומר שהמילים לא מתבססות על דת מסוימת אלא כמשהו כלל אנושי.
השיר "I Believe in You" הוא שיר שנכתב כנגד הרואין.
כשנשאל הוליס אם הוא כתב את השיר מחוויה אישית, הוא השיב: "לא, בכלל לא.
אבל פגשתי אנשים שלגמרי נדפקו בגלל זה.
בתוך הרוק יש כל כך הרבה האדרה מזדיינת של הדבר הזה, וזה דבר מרושע ונורא."
באופן רטרוספקטיבי, האלבום נחשב שהצלחה אמנותית יוצאת מן הכלל.
בביקורות עכשוויות המבקרים נוטים להעריך את השאיפות האמנותיות של טוק טוק ואת השפעתם על המוזיקה האלטרנטיבית.
האלבום נכלל לעיתים קרובות ברשימות שמדרגות את האלבומים הטובים של שנות ה-80 של המאה ה-20 ומוכר רבות בתור אחד האלבומים שהשפיעו הכי הרבה על היווצרות הפוסט-רוק.
אנדי וויטמן מהמגזין 'Paste' אומר שספיריט אוף אידן מייצג את התחלת הפוסט רוק - "הסימנים המסגירים של הז'אנר - טקסטורות של גיטרות, הקצב האיטי, והדגש על דינאמיקות, אלקטרוניקה, אווירה ומינימליזם - כולם במקום, והם סוללים את הדרך ללהקות כמו סיגור רוס, מוגוואי, Godspeed You!
מארק הוליס – שירה, פסנתר, אורגן, גיטרה.
לי האריס – תופים, כלי הקשה.
פול ווב – גיטרה בס.
טים פריס גרין – הפקה, הרמוניום, פסנתר, אורגן, גיטרה
מרטין דיצ'מן – כלי הקשה
רובי מקינטוש – גיטרת דורבו, גיטרת שנים עשר מיתרים.
מארק פלת'מן – מפוחית פה
סיימון אדוארדס – בס מקסיקני
יו דייוויס – שוזייגס (כלי נגינה שהומצא על ידיו)
כריסטופר הוקר – קרן אנגלית
Spiritual Genocide הוא האלבום ה-13 של להקת הת'ראש מטאל הגרמנית דסטרקשן.
האלבום יצא לאור בנובמבר של שנת 2011.
במתמטיקה, Spline (פוּנְקְצִיַּת-אִפּוּץ) הוא פונקציה המוגדרת על תמך סופי על ידי קבוצה של פונקציות בסיס פולינומיות רציפות למקוטעין.
פונקציות הבסיס נבחרות כך שהן חלקות בכל מקום פרט למספר סופי של נקודות החיבור בין מקטעי הפולינומים.
נקודות החיבור מכונות קשרים (באנגלית knots)..
פולינומים אלו נבחרים כך שבנקודת הקשר ערכיהם וערכי נגזרותיהם עד סדר הפולינום שוות מצידיו של הקשר.
פונקציות spline מאופיינות בצורה חד ערכית על ידי דרגתן ווקטור הקשרים שלהן.
לפונקציות spline שימושים רבים, לדוגמה, בחישוב קרובים לפונקציות על ידי אינטרפולציה, אינטרפולציית spline מועדפת לעיתים קרובות על אינטרפולציה פולינומית מפני שהיא מניבה תוצאות דומות ובו בעת נמנעת מבעיית חוסר היציבות הנובעת מתופעת רונגה המתרחשת בעת שימוש בפולינומים מסדר גבוה.
בנוסף לשימוש הישיר בפונקציות ספליין לקרובים, שימוש נפוץ בהם הוא כפונקציות בסיס לתיאור עקומים פרמטריים הידועים גם בשם B-spline.
לדוגמה, בגרפיקה ממוחשבת, עקומות b-spline פופולריות עקב פשטות בנייתן, קלות השימוש בהן ודיוקן.
בנוסף, היכולת של עקומות b-spline לשערך צורות מורכבות ועיצוב עקומות אינטראקטיבי הופך אותן לנפוצות בישומי עיצוב גרפי.
בישומים מעשיים מקובל להשתמש בספליינים מסדר שני ושלישי (Quadratic and cubic splines), כלומר, מסדר 3,2.
המונח Spline אומץ על שם רצועה גמישה של מתכת המשמשת בדרך כלל מעצבים לסייע בציור עקומה מעוגלת.
סרגלים מעוקמים כאלה שימשו בעבר בתכן של גופים בעלי צורות גאומטריות חלקות, למשל, קוער של ספינות.
בעידן המודרני מקובל לראות במאמר מ-1946 של Schoenberg את הניסוח המתמטי הראשון.
spline היא פונקציה פולינומית ממשית חלקה למקוטעין
תחום סגור המורכב מ- מקטעים כאשר .
ההגבלה של במקטע הוא פולינום
הסדר הגבוה ביותר של פולינומים נקרא סדר ה-spline - .
כאמור, spline אחיד (uniform) אם כל תת-המקטעים באותו אורך במרחב הפרמטרי ולא אחידה אחרת.
הרעיון הוא לבחור פולינומים באופן המבטיח חלקות מספקת ל .
באופן ספציפי, spline מסדר , נדרש להיות רציף וגזיר פעמים בנקודות הפנימיות : ל ו
דוגמה פשוטה של spline ריבועי (מסדר 2)
דוגמה פשוטה של cubic spline היא
דוגמה של שימוש ב-cubic spline כדי ליצור עקומת פעמון של פולינומי הפצה של ארווין-הול:
ביישומים בהם פונקציית ספליין אחת אינה שימושית ניתן להשתמש בסכום ממושקל (weighted-sum) של פונקציות בסיס על מנת לתאר עקומים מורכבים.
ברישום מקובל כאשר פרמטרי ב , דרגת הספליין ונקודות הבקרה מגדירות את הטווח של העקום, לשם פשטות השמטנו את וקטור הקשרים הדרוש להגדרה מלאה של פונקציות הבסיס.
לדוגמה, עבור עקום מישורי, נקודות הבסיס שוכנות במישור ו.
חלוקת היחידה - partition of unity - עבור וקטור קשרים , .
אינטואיטיבית, בדומה לפונקציות בזייה(bezier), סכום כל פונקציות הבסיס לכל נקודה בה הפונקציות מוגדרות יהיה 1.
הכלה בקמור - convex hull property - העקום מול בקמור של נקודות הבקרה.
הפחתת שינויים - Variation diminishing, בדומה לעקומי בזייה גם בעקומי b-spline, אם נחתוך את העקום המוגדר ביחס לאוסף נקודות הבקרה ווקטור הקשרים מספר החיתוכים של הקו הישר יהיה שווה או קטן ממספר החיתוכים של הקו עם הפוליגון הנוצר מחיבור נקודות הבקרה בקוים ישרים.
תמך סופי - local support - שינוי במיקום של נקודת בקרה ישנה קטע סופי בעקום.
Spinning Around (בעברית: מסתובבת סביב) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השביעי, Light Years.
השיר יצא לאור ב-19 ביוני 2000, כסינגל הראשון והפותח מתוך האלבום.
השיר הגיע למקום הראשון במצעד המוזיקה האוסטרלי, והראשון במצעד הסינגלים הבריטי.
השיר נכתב על ידי פאולה עבדול, איירה שיקמן, דינקי בינגהאם וקארה דיוגרדי והופק על ידי מייק ספנסר.
השיר הוא שיר בסגנון הדאנס-פופ המשלב בתוכו גם את סגנון הדיסקו, שאפיין את שאר שירי האלבום, Light Years.
בנוסף לכך, זכה השיר למעמד הכסף בבריטניה, על סך מכירות של 314,000 עותקים.
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-8 באפריל 2010. הקליפ בוים על ידי דון שדפורת'.
לאורכו של הקליפ ניתן לראות את מינוג, רוקדת במועדון לילה, יחד עם רקדני ליווי.
נכון לפברואר 2019, מונה הצפיות של הקליפ עומד על כ-13 מיליון צפיות.
מקוםתאריםמכירותאוסטרליה (ARIA)פלטינה70,000בריטניה (BPI)זהב400,000ניו זילנד (RMNZ)זהב5,000
Spirit in the Sky (בעברית: רוח בשמים) הוא שיר באנגלית שנכתב, הולחן ובוצע על ידי קיינו הכולל גם קטעי שירה סאמית מסורתיים - 'יוייק', שבוצעו על ידי הזמר הסאמי פרד-רנה בוליו.
השיר ייצג את נורווגיה בתחרות הזמר של האירוויזיון לשנת 2019 בתל אביב, ישראל, וזכה במקום השישי עם 338 נקודות (ובמקום הראשון בניקוד שניתן על ידי הקהל).
זאת לאחר זכייתו במקום הראשון בתחרות הגמר הלאומי הנורווגית - Melodi Grand Prix 2019 שהביאה אותו להתמודד בתחרות הבינלאומית.
רבים הצביעו על דמיון מלודי בין השיר לבין שירה של שרה אלטו, Monsters עימו התחרתה פינלנד באירוויזיון 2018.
השיר מדבר על קבלה מגדרית וחתירה לשוויון זכויות מלא ללא הבדל מוצא, מיניות וזהות מינית.
Spice World – 2019 Tour הוא סיבוב ההופעות החמישי של להקת הספייס גירלז.
סיבוב ההופעות הוכרז לראשונה בנובמבר 2018. סיבוב ההופעות החל ב-24 במאי 2019 והסתיים ב-15 ביוני, כשבמהלכו הופיעה הלהקה 13 פעמים.
הסיבוב הוא ההופעה המשותפת הראשונה של הלהקה מאז טקס הסיום של אולימפיאדת לונדון בשנת 2012. ויקטוריה בקהאם לא השתתפה במסע ההופעות עקב התחייבויות קודמות.
Spirit (בעברית: רוח) הוא סינגל שהקליטה הזמרת-יוצרת האמריקאית ביונסה, אשר מופיע באלבום הפסקול של The Lion King: The Gift, מתוך הסרט המחודש של "מלך האריות".
השיר יצא לאור ב-10 ביולי 2019, על ידי חברת התקליטים וולט דיסני רקורדס, כסינגל הראשון מתוך האלבום.
זהו שיר חדש במלך האריות אותו שרה ביונסה בדמותה של נלה, כאשר היא רצה במדבר יחד עם סימבה חזרה לצוק התקווה.
ב-17 ביולי 2019 בשלוש לפנות בוקר (שעון ישראל) שודר ברשת ABC האמריקאית ספיישל של "מלך האריות" הנקרא "The Lion King: Can You Feel The Love Tonight with Robin Roberts" בו הוצג לראשונה הקליפ לשיר בכיכובה של ביונסה.
הספיישל גרף 0.7 אחוזי רייטינג עם 4.27 מיליון צופים.
שעות אחדות לאחר שידור הספיישל הקליפ הועלה לערוץ היוטיוב הרשמי של ביונסה וביומו הראשון גרף כ-8 מיליון צפיות.
Splayd (או Spnorf) היא כלי אכילה המורכב משילוב של כף, סכין ומזלג אשר נוצר על ידי ויליאם מק'ארתור בשנות הארבעים של המאה העשרים בסידני.
הוא דומה במעט לגרסה האמריקאית של הכלי כף-מזלג.
בדומה לכף-מזלג, הוא כולל ארבע שיני מזלג ואת צורת הכף, כלי זה בעל שני קצוות חדים בכל צד, אשר מתאימים כדי לחתוך אוכל רך.
נהוג להשתמש בכלי כתחליף למקלות אכילה במאכלים בהם מקלות אלו נחוצים, דוגמת מאכלי קארי הכוללים אורז.
Spiked (נכתב גם: sp!ked) הוא כתב עת אינטרנטי בריטי המתמקד בפוליטיקה, תרבות וחברה.
כתב העת נוסד בשנת 2001 עם העורך וחברי צוות של "Living Marxism" , שנסגר בשנת 2000 לאחר תביעת דיבה של ITN .
הוא נוסד באופן חלקי הודות לתרומות מקרן צ'ארלס קוק.
Spirit (בעברית: רוח) הוא אלבום הבכורה של הזמרת-יוצרת הבריטית ליאונה לואיס.
אלבום הבכורה יצא לאור ב-9 בנובמבר 2009 על ידי חברות התקליטים סייקו מיוזיק, ג'יי רקורדס וברטלסמן מיוזיק גרופ.
האלבום הגיע למקום הראשון במצעד הבילבורד 200 ובמצעד האלבומים הבריטי.
האלבום הופק על ידי סיימון קאוול וקלייב דייוויס.
איגוד תעשיית ההקלטות הבריטי העניק לאלבום את תואר עשר הפלטינות על מכירות של למעלה משלושה מיליון עותקים במדינה, ואף דורג במקום השני ברשימת אלבומי השנה של חברת המצעדים הרשמית.
באירלנד הוכתר האלבום לאלבום השנה של שנת 2007.
מקוםתאריםמכירותאוסטריה (IFPI Austria)פלטינה20,000אוסטרליה (ARIA)פלטינה70,000איטליה (FIMI)זהב35,000אירלנד (IRMA)פלטינה 7×105,000ארצות הברית (RIAA)פלטינה1,000,000בלגיה (BEA)זהב15,000בריטניה (BPI)פלטינה 10×3,132,668גרמניה (BVMI)זהב 3×300,000הונגריה (MAHASZ)זהב3,000יוון (IFPI Greece)זהב7,500יפן (RIAJ)זהב100,000ניו זילנד (RMNZ)פלטינה15,000פולין (ZPAV)זהב10,000צרפת (SNEP)זהב75,000קנדה (Music Canada)פלטינה100,000רוסיה (NFPF)זהב10,000שוודיה (GLF)זהב20,000שווייץ (IFPI Switzerland)פלטינה 2×60,000סיכוםאירופה (IFPI)פלטינה 4×4,000,000
גרסת דלוקס מדינה תאריך יציאה פורמט קטלוגקטלוג אוסטרליה 8 בנובמבר 2008סוני BMG 88697359692 אירופה 14 בנובמבר 2008 אמריקה הלטינית בריטניה 17 בנובמבר 2008 סייקו מיוזיק מקסיקו סוני BMG יפן 19 בנובמבר 2008 BMG יפן ארצות הברית 3 בפברואר 2009ג'יי קנדה סוני BMG
Spitfire (בעברית: ספיטפייר) הוא אלבומה ה-14 של זמרת הקאנטרי האמריקאית ליאן ריימס, אשר יצא לאור ב-15 באפריל 2013 על ידי קורב רקורדס.
הוא יצא לראשונה בבריטניה ואוסטרליה להורדה דיגיטלית וכעותק פיזי ובהמשך יצא במדינות נוספות כמו ארצות הברית, וקנדה.
בארצות הברית האלבום יצא כעותק פיזי וכעותק דיגיטלי ברשת החנויות "Walmart".
זהו היה האלבום האחרון של ריימס שיצא תחת קורב רקורדס מכיוון שהחוזה שלהם הסתיים.
האלבום זכה לביקורות מעורבות ממבקרי מוזיקה.
חלק מהמבקרים שיבחו את העובדה כי ריימס המשיכה לדבוק בשורשי הקאנטרי שלה ואף כינו אותו כאחד מהאלבומים הטובים ביותר שלה בעוד מבקרי מוזיקה אחרים מתחו ביקורת על מילות השירים באלבום ועל כך שהשירים לא היו מספיק מסחריים עבור הרדיו.
עם שחרורו בריטניה האלבום הגיע למקום ה-7 במצעד אלבומי הקאנטרי הבריטי ושבוע לאחר מכן עלה למקום ה-3. באוסטרליה האלבום הגיע למקום ה-40 תחילה במצעד אלבומי הקאנטרי האוסטרלי ובהמשך הגיע למקום ה-19 במצעד.
בארצות הברית האלבום הגיע למקום ה-36 ולמקום ה-9 במצעד אלבומי הקאנטרי.
ספלאנק הוא מוצר לריכוז וניתוח מידע רב בפורמט חיפוש פשוט, המאפשר עיבוד המידע והצגתו בתצורת גרפים, דוחות והתראות.
המוצר מפותח על ידי התאגיד האמריקאי Splunk הממוקם בסן פרנסיסקו, קליפורניה.
החברה הוקמה בשנת 2003, הפכה לרווחית בשנת 2009, והונפקה בנאסד"ק בשנת 2012 תחת הסמל SPLK.
בשנים שלאחר מכן, רכשה החברה מספר רב של חברות-בת ובכך הרחיבה את יכולותיה.
ב-21 בספטמבר 2023 נרכשה Splunk ע"י התאגיד האמריקאי Cisco ב-28 מיליארד דולר.
מוצר הבסיס של החברה הוא תשתית לריכוז וניתוח מידע רב.
מוצר זה מתרגם את המידע הגולמי שנכנס אל התשתית ל-event-ים בודדים ומאפשר תצוגתם, על ידי מספר שלבים:
קבלת המידע (capturing) - קבלת המידע בפורמט מסוים, דוגמת CSV או JSON, המרתו לפורמט של ספלאנק ושמירתו במסד הנתונים של התשתית.
אינדוקס המידע (indexing) - פיזור המידע לתוויות בהיררכיה מוסכמת מראש.
התוויות המרכזיות נקראות index ו-sourcetype.
בתהליך זה התשתית שומרת מידע היקפי (metadata) נוסף על תהליך האינדוקס - דוגמת שם הקובץ המאונדקס, זמן האינדוקס וכיוצא בזה.
שליפה (searching) - שלב החיפוש על המידע, על ידי שפה ייחודית שפתחו בספלאנק בשם SPL, המזכירה את שפת ה-SQL.
פלט (outputing) - הצגת או ייצוא המידע שחזר מהשליפות במספר תצורות אפשריות - גרף נקודתי, דשבורד, התראה, דו"ח.
ספלאנק תומך בתהליכי העשרת ועיבוד מידע חיצוניים - זאת באמצעות שאילתות ופקודות שהמשתמש יכול להוסיף ולפתח בשפת פייתון.
ניתן גם לפתח יישומים באופן עצמאי ולהוסיף אותם לתוכנה המרכזית; כן למשל ניתן לבנות דשבורדים מוטמעים, לפתח תצורות הצגה נוספות וכיוצא בזה.
מעבר למוצר הבסיסי, ספלאנק מייצרת ומשווקת מספר מוצרים נוספים.
לספלאנק יש מוצר SIEM בשם Splunk Enterprise Security (בקיצור SE), המקבל מידע מרכיבי רשת מחשבים ומבצע ניתוח שלו על מנת לזהות איומי התקפת סייבר ברשת.
בשנת 2011 השיקה החברה את Splunk Storm, תשתית ענן עבור מוצר החיפוש הבסיסי Splunk, אך סגרה שירות זה בשנת 2015.
בשנת 2016 גוגל הודיעה כי תשתית הענן שלה תתממשק למול תשתית הספלאנק.
Splat-Cosmetica (ידועה לרוב בפשטות כ-"SPLAT") היא חברה רוסית שמוכרת מוצרי פה (וידועה בעיקר במשחות השיניים שלה) וכן מוצרי קוסמטיקה לילדים, החברה הוקמה ב-2000 על ידי יבגני דמין ואלנה בלוס.
המפעל הראשי של החברה נמצא במחוז נובגורוד והמטה המרכזי שלה נמצא בבירה הרוסית, מוסקבה .
בסביבות כ-20% ממוצרי החברה מיוצאים מחוץ לרוסיה, החברה אינה מפרסמת רק בכלי התקשורת הציבוריים אלא מסתמך על דרך ה"מפה לאוזן".
החברה החלה בתהליך של התרחבות והשתלבות בשוק הבינלאומי לקראת 2011.
ובשנת 2016 החלה לייצר מוצרי טיפוח לשיער ואף השיקה קו ייצור בהודו.
Splatoon 2 [בתעתיק: ספלטון 2] הוא משחק ירי בגוף שלישי, שפותח ופורסם על ידי נינטנדו עבור Nintendo Switch.
הוא שוחרר ב-21 ביולי 2017 ומהווה המשך ישיר ל-Splatoon , שכולל מצב חדש המונע על ידי שחקן יחיד ומצבים מרובי משתתפים מקוונים שונים.
חבילת הרחבה למצב נגן יחיד בשם "Octo Expansion" שוחררה לאחר מכן כתוכן להורדה (DLC) ביוני 2018.
בספטמבר 2020, "Splatoon 2" מכרה מעל 11.27 מיליון עותקים ברחבי העולם, מכרה פי שניים מקודמתה והפכה אותו לאחד ממשחקי ה-Switch הנמכרים ביותר.
כמו המשחק הקודם, "Splatoon 2" הוא משחק יריות בגוף שלישי בו שחקנים שולטים בדמויות, המכונות Inklings and Octolings, ומשתמשים בדיו צבעוני כתחמושת.
דיו משמש גם לכיסוי הקרקע, או כל משטח צבוע, במטרה לשחות או למלא את מכלי הדיו שלהם.
לדמויות במשחק שפה משלהם אשר אינה דומה לשפת-אנוש, ומראה המתחלף בין מראה של ילד לבין תמנון לפי שליטת השחקן.
פעם בחודש עד יולי 2019, נערך אירוע "Splatfest" בו שחקנים יכלו לבחור באחת משתי קבוצות, בדרך כלל על סמך דיונים נפוצים כמו גיבורים מול נבלים ופנקייק מול וופלים.
בנוסף, היו שני שיתופי פעולה במהלך Splatfests אלה: "עליית" ניקלודיאון "צבי הנינג'ה וצבי הנינג'ה" ו-"Super Smash Bros." "Ultimate".
נושאי Splatfest הוכרזו בדרך כלל שבוע מראש, והשחקנים קיבלו את היכולת לבחור את קבוצתם בלובי המשחק.
הנושאים היו בדרך כלל ספציפיים לאזור ומתרחשים בתקופות שונות של החודש.
קרבות Splatfest היו מסוג "Turf Wars" בלבד, אך השחקנים יכלו לבחור בין מצבים "רגיל" (normal) למצב "מקצועי" (pro).
קרבות מנצחים העניקו "כוח" לקבוצה המנצחת, ובסוף ה־Splatfest הוחלט על הצד המנצח על ידי הערכת הפופולריות והעוצמה שנצברו בשני מצבי הקרב.
כל השחקנים שמשתתפים זוכים בפרסים נדירים, אך שחקנים שבחרו בקבוצה המנצחת זוכים לפרסים מעט טובים יותר.
ביולי 2019 הודיעה נינטנדו כי ה-Splatefest האחרון יתקיים באותו חודש.
עם זאת, Splatfests נוספים נערכו במאי ואוקטובר 2020 בתור "בונוס", Splatfest שחוגג את יום השנה ה -35 של האחים סופר מריו התקיים בינואר 2021.
"Splatoon 2" מתרחש כשנתיים לאחר אירוע Splatfest האחרון של המשחק הראשון, בו אלילת הפופ Marie (מרי) הביסה את בת דודה ואחותה הדיונונית, Callie (קלי).
לאחר שהתפרקה בחודשים שלאחר האירוע, מארי חוששת שקאלי הושפעה לרעה מהתוצאה.
לאחר שעזבה את אינקופוליס כדי לראות את הוריה, מארי חוזרת הביתה כדי לגלות כי The Great Zapfish (ה"זאפ-פיש" הגדול) שמנהל את העיר נעלם שוב, וכך גם קאלי.
מחשש שהאוקטריאנים המרושעים שוב מעורבים, מארי שוב תופסת את תפקידה כסוכנת 2 של Splatoon New Squidbeak ומגייסת Inkling מכיכר Inkopolis, דמות השחקן, כדי להפוך לסוכן 4 ולחקור את המאורע.
בעזרתה של מארי ומומחה הנשק שלדון, סוכן 4 עושה את דרכו בקניון אוקטו, ונלחם באוקטריאנים ומשחזר זאפ-פיש גנובים, כולל כאלה שמניעים את מכונות המלחמה של האוקטריאנים, כמו תנור אוקטו, אוקטו סמוראי ומקלחת אוקטו.
כשזפפיש הגדול חזר בבטחה לאינקופוליס, האחיות קלמארי מתאחדות בשמחה ומחדשות את הקריירה המוזיקלית שלהן.
השחקנים משתלטים על אוקטולינג אמנזיס ולא מודע שנמצא על ידי הדמות Cap'n Cuttlefish.
דיונון חיפש את הסוכן 3, גיבור, ספלטון", והחליט לעזור לאוקולטולינג לאחר ששמע אותם מזמזמים את שיר האחיות של דיונונים.
דיונונים וסוכן 8 נלכדים במתקן בדיקה דמוי רכבת תחתית שנקרא Deepsea Metro, שם טלפון מדבר מזהה את דמות השחקן כ"נוסע 10,008", מה שגרם לדיונון לתת לקבל את התואר "סוכן 8".
הטלפון מודיע להם שכדי להגיע ל"ארץ המובטחת", "עליהם לעבור במטרו, ולאסוף ארבעה חפצים המכונים "ת'אנג'ים".
לסוכן 8 ניתן סיוע דרך הרדיו על ידי פרל ומרינה מלהקת הפופ Off The Hook.
כאשר סוכן 8 מנקה בדיקות במתקן התת-קרקעי, הם משיגים פריטים קטנים הנקראים "עוגות מם" המשמשים ביטויים פיזיים לזיכרונותיהם האבודים.
לאחר השלמת מספר תאי בדיקה ואיסוף כל ארבעת הת'אנגים, המשתלבים לבלנדר גדול, הטלפון מנסה להרוג את הסוכן 8 והדיונון בכך שהוא שולל אותם להיכנס אליו.
עם זאת, הם ניצלים על ידי סוכן 3, אשר מייד דופק מחוסר הכרה בתהליך.
לאחר מכן מטפס סוכן 8 במעמקי המתקן לכיוון פני השטח, דרך חור שהסוכן 3 השאיר בתקרה, בעוד דיונון נשאר מאחור כדי לשמור על סוכן 3. כשהם מגיעים ליציאה, מתמודד סוכן 8 מול הסוכן 3, שנשטף מוחו על ידי הטלפון.
סוכן 8 מביס אותם ומשחרר אותם משליטת הנפש שלהם.
Spoiler (בעברית: ספוילר) הוא אלבום הבכורה של הזמרת-יוצרת הספרדייה איתנה.
אלבום הבכורה יצא לאור ב-7 ביוני 2019, על ידי חברת התקליטים יוניברסל מיוזיק גרופ.
הסינגל הראשון מתוכו "Nada Sale Mal" יצא לאור כבר ב-17 במאי 2019. איגוד תעשיית ההקלטות הספרדי העניק לשיר את תואר הזהב הלטיני, על מכירות של למעלה מ-20,000 עותקים במדינה.
בנוסף לכך, הוא קיבל מועמדות בטקס פרסי גראמי הלטיני ה-21.
מדינהתאריך יציאהפורמטחברת תקליטיםעולם7 ביוני 2019הזרמת מוזיקה • הורדה דיגיטלית • תקליטוריוניברסל
Spin Bout U הוא שיר של הראפרים דרייק ו-21 סבאג' מתוך אלבום האולפן המשותף שלהם, Her Loss, שיצא לאור ב-4 בנובמבר 2022. השיר הופק על ידי באנבווי ו-40 והוא מכיל דגימה מתוך "Give Me Your Lov-N" של B.G.O.T.I..
השיר הגיע בשיאו למקום החמישי במצעד הבילבורד הוט 100.
מבחינת מילים, השיר רואה את דרייק ו-21 סבאג' מביעים את אהבתם ואת אכפתיותם לבנות זוגם בהתאמה; סבאג' מעלה את הרצון לעקוב אחרי "פינסטה" של אהובתו.
דרייק חושף את התנגדותו להפיכתו של פסק דין רו נגד וייד, ומתאר את הפוסקים כ"גברים שמעולם לא קיבלו כוס בבית הספר".
הוא הצהיר שהוא יגן על בת זוגו כתוצאה מכך, תוך כדי ראפ על הפיכת אישה למפורסמת באמצעות שיחת טלפון אחת.
מתיו ריצ'י מ-HipHopDX תיאר את השיר כ"דוגמה הטובה ביותר לכימיה של הזוגיות" בסקירה של Her Loss, וגם כתב כי בשיר בולט "הקו בין רגיש לנדוש".
סטיב "פלאש" ג'ון מ-RapReviews שיבח את המילים שמראות את עמדתו של דרייק בנוגע להפלות.
ג'וש סבץ מ-Paste כתב, "הרצועה מאפשרת ל-21 להרחיב את הטווח שלו, ובמקביל גם שמה את דרייק במקום של נוחות, ומאפשרת לשני האמנים לזרוח".
Spider-Man: Web of Shadows (בתרגום מילולי לעברית: ספיידרמן: קורי הצללים) הוא משחק וידאו מסוגת ההרפתקאות משנת 2008 המבוסס על הדמות "ספיידרמן" מחברת "מארוול קומיקס".
המשחק שוחרר במגוון פלטפורמות, כשכל אחת מציגה משחקיות שונה לחלוטין מזו שבפלטפורמה אחרת: גרסאות המחשב האישי, Xbox 360, Wii והפלייסטיישן 3 מציגות עולם פתוח ועלילה לא ליניארית.
גרסאות הפלייסטיישן 2 וה-PSP מציגות משחק מבוסס שלבים שבו על השחקן לנצח את האויבים על מנת להתקדם.
גרסת ה-Nintendo DS מציגה משחקיות דומה לזו שבפלייסטיישן 2 ו-PSP.
לכל שלוש הגרסאות ישנם מאפיינים משותפים: החלטות אתיות שמשפיעות על העלילה, היכולת לזמן דמויות נוספות שיסייעו בקרב וכן עלילה דומה.
עלילת המשחק היא יותר אפלה ממשחקים קודמים של ספיידרמן ומציגה השתלטות של ייצורי הסימביוט על רובע מנהטן בניו יורק ואת מאמציו של ספיידרמן למגר אותה בעזרתן של דמויות נוספות מהעולם של מארוול.
המשחק זכה לביקורות מעורבות ששיבחו את קרבות הבוס, מערכת הלחימה, הסיפור המקורי, המשחקיות והעולם הפתוח.
מנגד, הביקורות ציינו לשלילה את זוויות הצילום, חוסר היכולת לשוטט בעולם לאחר סוף המשחק ובעיות בדיבוב.
המשחק עצמו, יחד עם משחקים אחרים שנעשו על ידי חברת Activision שקשורים למארוול (וביניהם דדפול), הוסר מהחנויות הדיגיטליות ב-1 בינואר 2014. המשחק הוא משחק ספיידרמן האחרון שפותח על ידי חברת Treyarch מכיוון שזכויות הפיתוח למשחקים הבאים עברו לחברת .
אותה חברה פיתחה לאחר מכן משחקי ספיידרמן נוספים, כשהראשון מביניהם הוא משנת 2010.
המשחק משוחק מנקודת מבט של גוף שלישי (השחקנים צופים בדמות מאחורי גבה) ומתרחש ברובע מנהטן בניו יורק, בה השחקנים יכולים לטייל באופן חופשי.
המשחקיות דומה למשחקים קודמים של ספיידרמן שסובבים סביב חקירת המפה וקרבות.
השחקנים שולטים בספיידרמן ויכולים לנווט בעיר בעזרת טווית קורים, זחילה על קירות וסיוע בחוש העכביש (חוש שישי מיוחד שיש לספיידרמן) במטרה לאתר אויבים במפה ולהתמקד בהם.
מערכת הקרב שופרה באופן משמעותי בהשוואה למשחקים קודמים: השחקנים יכולים להילחם באויבים שנמצאים על הקרקע וגם בזמן דאייתם ובזמן זחילה על קירות.
המשחק מציג מכניקה בשם "מתקפת קורים" בעזרתה ספיידרמן מסוגל לשגר את עצמו כלפי אויב במפה בעזרת קורים ולהסב להם נזק.
בזמן שיטוט בעולם המשחק, השחקנים יכולים לקחת חלק בפעילויות שונות בעיר: לחימה בכנופיות, סיוע לאזרחים שנפצעו ובהמשך השמדה של קנים בהם הסימביוט דוגר.
אף על פי שהפעילויות הן אופציונליות לחלוטין, השתתפות בהן מזכה את השחקנים בנקודות ניסיון עבור הדמות, בעזרתן הם יכולים לפתוח יכולות חדשות בעץ היכולות של הדמות.
בנוסף, השחקנים יכולים לקבל נקודות ניסיון גם ממשימות העלילה הראשית, הריגת אויבים וכן מציאת סימנים בצורת עכביש המפוזרים במפת המשחק.
השחקנים יכולים להחליף בכל זמן נתון בין החליפה הקלאסית של ספיידרמן לבין החליפה השחורה האייקונית.
כל אחת מהחליפות מעניקה לשחקנים מכניקות קרב שונות ומציגות שדרוגים שונים.
כריס שולץ מאולפן "" אמר בריאיון: "צוות הפיתוח עבד מאוד קשה כדי להציג יכולות נפרדות לגמרי עבור שתי החליפות במטרה להעניק לשחקנים חווית משחק שונה".
לדוגמה, בזמן משחק עם החליפה הקלאסית, ספיידרמן מהיר יותר ובעל התקפות יותר זריזות.
לעומת זאת, במשחק עם החליפה השחורה, מתקפותיו של ספיידרמן הן יותר חזקות והרסניות.
במהלך נקודות שונות בעלילה השחקנים מקבלים אפשרות לבחור את המשך העלילה.
הבחירות שהשחקנים מבצעים משפיעות על מד המוסר של ספיידרמן ומיוצג באדום (אם השחקנים בחרו בחירות "טובות") ושחור (אם השחקנים בחרו בחירות "רעות").
אם מד המוסר הוא בצבע אדום, ספיידרמן נתפס כגיבור בעיני תושבי ניו יורק, אך אם הוא שחור הם מפחדים ממנו ובורחים.
רמת המוסר של הדמות משפיעה על החברים שילחמו לצד ספיידרמן: רמת מוסר טובה תגרום לדמויות מון נייט, לוק קייג' ו-וולברין להילחם לצד ספיידרמן.
רמת מוסר רעה תגרום לדמויות הנשר, החתולה השחורה ואלקטרו להילחם לצד ספיידרמן.
המשחק מציג מפה מיניאטורית על גבי המסך.
בניגוד למשחקים הקודמים, בהם המפה הוצגה באנימציה דו-ממדית, המפה במשחק זה מוצגת באנימציית תלת מימד מלאה ומציגה נקודות אורך, רוחב ועומק המציגות את מיקומו של ספיידרמן במפה בזמן אמת.
בגרסת ה-Wii השחקנים יכולים לקבל 6 תלבושות אקסקלוסיביות: ספיידר קרנג' במקום החליפה השחורה וסקרלט ספיידר, ספיידרמן 2099, קוסמיק ספיידרמן, ספיידר ארמור ו עבור החליפה האדומה.
אף על פי שהשחקנים לא יכולים לשוטט בעולם לאחר סיום העלילה הראשית, השחקנים יכולים להתחיל את המשחק מחדש כשברשותם היכולות והשדרוגים שהם השיגו בשמירה הקודמת (על מנת לעשות זאת, על השחקנים לצפות בקרדיטים פעמיים ולבחור באפשרות "המשך" בתפריט הראשי).
גרסה זו הופצה תחת השם "Spider-Man: Web of Shadows – Amazing Allies Edition" והיא שונה לחלוטין מהגרסאות הקודמות.
גרסה זו לא מציגה עולם פתוח ומציגה משחקיות באנימציה המשלבת בין דו לתלת מימד.
במשחק זה, השחקנים עוברים בין שלבים שונים ונדרשים לנצח אויבים במטרה להמשיך לשלב הבא.
כמו קודם, השחקנים יכולים להחליף בין החליפות של ספיידרמן בכל רגע נתון ובחלק מהשלבים השחקנים נדרשים להחליף בין החליפות כדי לפתור אתגרים שונים.
לדוגמה: חלק מהשלבים מציגים קירות אותם השחקנים יכולים להרוס רק בעזרת החליפה השחורה.
לכל חליפה יש שדרוגים משלה ורכישתם מעניקה מתקפות חדשות ושדרוגים למד החיים.
גרסה זו דומה לגרסת הפלייסטיישן 2 וה-PSP.
גם פה השחקנים יכולים להחליף בין החליפה הקלאסית לחליפה השחורה בכל רגע נתון.
שתי החליפות מציגות משחקיות שונה: החליפה הקלאסית הופכת את ספיידרמן למהיר יותר, בעוד החליפה השחורה היא איטית, אבל מסוגלת לבצע התקפות יותר הרסניות.
מערכת השדרוגים במשחק כוללת גם את יכולותיו של ספיידרמן וגם את יכולות חבריו אותם השחקנים יכולים לזמן.
מערכת הבחירות השתנתה ומציגה גרסה מצומצמת יותר בה השחקנים יכולים לבחור אך ורק אילו משימות הם רוצים לעשות.
הדמויות המסייעות לשחקנים זהות לאלו בגרסאות הקודמות, אך פה ישנן דמויות נוספות כגון ונום, הגובלין הירוק ונייטקרולר.
המשחק מציג מערכת "תחייה" חדשה לפיה כאשר ספיידרמן מת, מתרחש משחקון קצר ובו השחקנים יכולים להחיות את הדמות בעזרת עט הסטיילוס ומסך המגע של הקונסולה.
בעיר ניו יורק המלאה ביצורי סימביוט, ספיידרמן מחפש אחרי מרי ג'יין ווטסון ומוצא אותה ביחד עם לוק קייג'.
לפתע, ספיידרמן מותקף על ידי כוח לא ידוע.
ארבעה ימים קודם לכן, ספיידרמן נלחם בונום ובזמן הקרב, חלק מהסימביוט של ונום נצמד לספיידרמן והופך את תלבושתו לחליפה השחורה.
ספיידרמן מגלה שהוא מסוגל הפעם לשלוט טוב יותר על החליפה (בניגוד לפעמים קודמות בה היא הפכה אותו לאגרסיבי באופן מידי).
לאחר שהוא מביס את ונום, האחרון נעלם.
ספיידרמן מסייע ללוק קייג' לעצור מלחמת כנופיות בהארלם ומוצא הוכחות למעורבותו של הקינגפין במלחמה.
בזמן פגישת פיוס בין שני ראשי הכנופיות, ספיידרמן יכול להציג להם את ההוכחות למעורבותו של הקינגפין או לתת להם להילחם אחד בשני.
לאחר מכן, ספיידרמן עושה דרכו למגדל של קינגפין כדי להתעמת איתו ונתקל בחתולה השחורה שבדיוק ברחה מהמקום.
ספיידרמן רודף אחריה ובעזרתו של מון נייט הוא מצליח לתפוס אותה.
החתולה השחורה חושפת בפני ספיידרמן שהיא עובדת כסוכנת כפולה במטרה להפיל את קינגפין ולהשיג את תשומת לבו של ספיידרמן.
ספיידרמן יכול להשיב לה אהבה או לדחות אותה.
לאחר מכן, ספיידרמן משתף פעולה עם החתולה השחורה או עם מון נייט (בהתאם לבחירות השחקנים) במטרה לעצור את פעולותיו של הקינגפין והם מוצאים את הנשר שמפקח על ייצור נשק עבור הקינגפין.
בזמן הקרב מול אנשיו של קינגפין, ספיידרמן לפתע מותקף על ידי אזרחים שנשלטים על ידי הסימביוט.
בזמן חקירתו, ספיידרמן נתקל בוולברין שצד סימביוטים ומניח שספיידרמן עצמו הפך לאחד (בגלל החליפה השחורה).
השניים מסכימים לשתף פעולה ומצליחים למצוא את ונום, שחטף אזרחים והדביק אותם בסימביוט.
לאחר קרב נוסף מול ונום, האחרון בורח בשנית.
לאחר שאזרחים נוספים נדבקים בסימביוט, צוות מיוחד מטעם סוכנות "S.H.I.E.L.D" בניהול האלמנה השחורה מקימים מתחמי בידוד ברחבי מנהטן.
אלקטרו תוקף את המתחמים במטרה למצוא את אחותו וקרב מתחיל בינו לבין ספיידרמן.
ספיידרמן מנצח את אלקטרו והאחרון בורח לאחר שנדבק גם הוא בסימביוט.
לאחר שהוא מנסה לשווא ליצור קשר עם כמה מחבריו הגאונים (ביניהם טוני סטארק ומיסטר פנטסטיק), ספיידרמן מגבש תוכנית לפיה הוא ישחרר את ה מהכלא במטרה שיבנה מכשיר שישמיד את הסימביוט בלי לפגוע במארח.
ספיידרמן חודר לכלא ובעזרתו של ריינו הוא מצליח לשחרר את הטינקרר.
בזמן שהטינקרר בונה את המכשיר, ספיידרמן מסייע לחברי ש.י.ל.ד במשימות שונות ברחבי העיר כגון עצירת אלקטרו שנדבק בסימביוט, שכנוע הקינגפין לסייע לטינקרר, סיוע למון נייט בהוצאת תושבים מהעיר וכן סיוע לוולברין במלחמה נגד אזרחים נגועים בסימביוט.
במהלך עבודתם ביחד, וולברין נדבק גם הוא בסימביוט, אך ספיידרמן מצליח להחזירו למוטב.
לאחר שסייע למרי ג'יין וללוק קייג' למלט אזרחים מהעיר, ספיידרמן מגלה שהשניים נעדרים ויוצא לחפשם (מה שמוביל לאירועי הפתיחה במשחק).
אותו כוח לא ידוע שתקף את ספיידרמן בתחילת המשחק מתברר להיות החתולה השחורה שגם היא נדבקה בסימביוט, אך ספיידרמן מביס אותה בעזרתה של מרי ג'יין.
לאחר הקרב, החתולה השחורה פצועה באופן אנוש וספיידרמן יכול להשאיר אותה בטיפולה של מרי ג'יין או לתת לה חלק מהסימביוט שלו במטרה לטפל בה.
בינתיים, המכונה שהטינקרר בנה מוכנה, אך הנשר (שגם נדבק בסימביוט) תוקף את הצוות ומנסה להרוס אותה.
לאחר שהביס את הנשר, ספיידרמן יכול להפעיל את המכשיר שהורג את הסימביוט ברחבי מנהטן (כולל את החליפה השחורה) או להשמיד אותו בעידודו של הנשר.
לאחר מכן, ונום תוקף את אחת מנושאות המטוסים של ש.י.ל.ד.
ספיידרמן מגיע למקום ומגלה שונום הפך למפלצת סימביוטית בעלת חמישה ראשים.
ספיידרמן מביס את ארבעת ראשיו של ונום ומנסה לגרום לאדי ברוק לצאת מתוך הסימביוט.
ספיידרמן יכול לבחור להרוג את אדי ברוק או לנסות להצילו, אך אדי יקריב את עצמו במטרה להרוג את הסימביוט.
ספיידרמן נמלט מנושאת המטוסים כשהיא מתפוצצת ומשמידה את הסימביוט עליה באופן סופי.
באפילוג, שמורכב כולו מהבחירות שהשחקנים עשו במהלך המשחק ספיידרמן יכול להתאחד עם מרי ג'יין בניו יורק המשוקמת או להוביל צבא של סימביוטים בזמן שהוא לבוש בעצמו בחליפה השחורה יחד עם החתולה השחורה לצדו.
בסוף הרע, הקינגפין, האלמנה השחורה והטינקרר משחררים את וולברין שנדבק בסימביוט במטרה שיצוד את ספיידרמן.
לאחר קרב בין ספיידרמן לונום, האחרון לפתע מתפוצץ ואדי ברוק עצמו נעלם.
הפיצוץ גורם לחלק מהסימביוט להשתלט על גופו של ספיידרמן ולייצר את החליפה השחורה מחדש.
בהמשך, ניק פיורי יוצר קשר עם ספיידרמן ומסביר לו שונום השתלט על מנהטן בעזרת הסימביוט ושסוכנות ש.י.ל.ד אטמה את העיר.
בנוסף, הוא מסביר לספיידרמן שמפני שכבר השתמש בחליפה השחורה בעבר, הוא מסוגל כעת לשלוט עליה טוב יותר, אך היא עדיין מסוגלת להפוך אותו לאגרסיבי.
ניק פיורי מבקש מספיידרמן לאסוף חלקים עבור גנרטור קולי (בהינתן וגלי קול הם החולשה של הסימביוט).
בהמשך, ספיידרמן מתעמת עם שוקר במטרה לקחת ממנו את כפפותיו, המסוגלות לייצר גלי קול.
ספיידרמן נפגש עם הקינגפין שמסביר לו שגם הוא רוצה לעצור את הסימביוט וש וסוכנות "A.I.M" עובדים על פרויקט סודי שקשור לוויברניום.
ספיידרמן מסתנן לתוך מפקדת A.I.M דרך הביוב ובדרך מנסה להימנע ממלכודות אותן הניח קרייבן הצייד.
בתוך המפקדה, ספיידרמן מוצא את ג'יי ג'ונה ג'יימסון הלכוד ששובט על ידי סמית'.
ספיידרמן יכול להציג את ג'ונה האמיתי או את השיבוט שלו.
לאחר מכן, ספיידרמן נלחם נגד ריינו ששמר על המעבדה ומצליח לברוח ביחד עם הויברניום.
בחזרה במנהטן, ספיידרמן פוגש את לוק קייג' והאחרון מציע לו שיתוף פעולה במטרה להביס את הסימביוט.
במהלך עבודתו עם קייג', ספיידרמן מגלה שהטינקרר מתכנן להפיץ את הסימביוט לרחבי העולם.
בנוסף, ספיידרמן יכול לשגר אל קייג' רכבת מלאה בסימביוטים וקייג' עצמו יכול להידבק.
קייג' יכול לתקוף את ספיידרמן בעודו נגוע בסימביוט או לנסות להוריד מספיידרמן את החליפה השחורה, במחשבה שהיא משחיתה אותו.
ספיידרמן מסתנן למעבדה של הטינקרר ונתקל בונום שטוף המוח, שנלכד על ידי הטינקרר ובוצעו עליו ניסויים.
ספיידרמן מביס את הטינקרר ועוצר את תוכניתו, אך האחרון נעלם.
בהמשך, ספיידרמן עולה על נושאת מטוסים מלאה ביצורי סימביוט במטרה לבנות את הגנרטור הקולי, אך הוא נאלץ לסייע ליושבי הנושאת להתגונן מפני הסימביוטים.
ספיידרמן נתקל ב, שנשכר על ידי ש.י.ל.ד כמוצא אחרון במטרה שיבחן את הסימביוט וימצא דרך להרוס אותו.
הג'אקל חושף בפני ספיידרמן שסוכנות ש.י.ל.ד מתכננת להשתמש בסימביוט כנשק ושהוא עצמו עובד ביחד עם ספנסר סמית'.
למרות זאת, הג'אקל בגד בסמית' ורוצה את החליפה השחורה של ספיידרמן לעצמו.
ספיידרמן מנצח את הג'אקל ובורח מנושאת המטוסים, שמתרסקת בעיר.
בהגיעו לאתר ההתרסקות, ספיידרמן נתקל בג'סיקה דרו שגם נדבקה בסימביוט.
הוא מביס אותה ולוקח ממנה את התוכניות להרכבת הגנרטור הקולי.
פיורי שולח את ספיידרמן למגדלי פיסק במטרה להרכיב שם את הגנרטור.